प्रादेशिक भूगोल के बिपरीत सिस्टमेटिक या क्रमबद्ध एप्रोच भूगोल के अध्ययन के अइसन तरीका बाटे जवना में कौनों भूगोलीय तत्व के पुरा दुनिया में वितरण आ वितरण के पैटर्न के अध्ययन होला। उदाहरण खातिर कृषि के एगो भूगोलीय तत्व के रूप में ले के पुरा दुनिया में कृषि के भूगोलीय अध्ययन।

टंबलर (Tumblr) एगो माइक्रोब्लागिंग वेबसाइट आ सोशल नेटवर्क बा। एकर स्थापना डेविड कार्प द्वारा 2007 में कइल गइल आ वर्त्तमान में ओथ इंक एकर मालिक कंपनी बा। ई सेवा, प्रयोगकर्ता के कौनों मल्टीमीडिया भा छोटहन ब्लॉग साझा करे के सुबिधा देला। प्रयोगकर्ता लोग अन्य लोग के फालो क सके ला। आपन ब्लॉग के प्राइवेट भी बनावल जा सके ला।

इलेक्ट्रानिक वोटिंग मशीन (""ईवीएम"") के इस्तमाल भारतीय चुनावन में साल 1999 में सुरू भइल आ हाल में 2017 में भइल पाँच ठो राज्यन में भी राज्य बिधान सभा के चुनाव में एकर इस्तमाल भइल हवे। वर्तमान समय में कागज के चुनाव परचा (बैलेट पेपर) के राष्ट्रीय आ राज्य स्तर के चुनावन में ई मशीन पूरा तौर पर खतम क दिहले बा। पहिले भी एकरा इस्तमाल में छेड़छाड़ द्वारा चुनाव परिणाम परभावित होखे के आरोप लगावल जा चुकल बाटे आ अभिन ले कौनों अइसन आरोप साबित न इखे भइल। दिल्ली हाईकोर्ट आ सुप्रीम कोर्ट के रूलिंग आ कई राजनीतिक पार्टी सभ के डिमांड पर,भारतीय चुनाव योग द्वारा वोटर-वेरीफाईड पेपर ऑडिट ट्रेल (वीवीपीएटी) शुरू कइल गइल वीवीपीएटी के ब्यवस्था साल 2014 के आम चुनावन में 543 संसदीय चुनाव क्षेत्र सभ में से 8 गो में पाइलट प्रोजेक्ट के रूप में शुरू कइल गइल रहे।

सम्राट अशोक जिन क मृत्यु 232 ईसा पूर्व भइल, अपनी 40 वर्ष की शासनकाल की मध्य में बौद्ध धर्म अपनव न, उ बुद्ध की जीवन प आधारित कईगो स्तूप बनव न। अशोक क बनवावल मशहूर चार जानवरन वाला सिंह स्तंभ के आजादी की बाद भारत की राष्ट्रीय प्रतीक की रूप में मान्यता दिहल गइल।

हिण्डौन राजस्थान के एगो प्रमुख औद्योगिक नगर बा। इ नगर राजस्थान के पूर्व में बसल बा। प्रदेश की राजधानी जयपुर से 150 किलोमीटर पूर्व स्थित इ नगर प्रदेश की लालपत्थरनगरी के नाम से भी जानल जात बा। यहाँ की आबादी लगभग 1.35 लाख बा।

ब्रिटिश राज या अंगरेजी राज (अंगरेजी: British Raj) भारतीय उपमहादीप में ब्रिटिश मुकुट के शासन के कहल जाला जे 1858 से ले के 1947 ले रहल। सन् 1911 ले एह साम्राज्य के राजधानी कलकत्ता रहल आ एकरे बाद दिल्ली।

नामाका गिरगिट नीमीबियाई रेगिस्तान में पावल जाए वाला गिरगिट हवे। ई 25 सेंटीमीटर लंबाई वाला हो सके ला आ रेगिस्तानी आबोहवा में रहे खातिर खास क्षमता वाला होला, जइसे की ई मौसम अनुसार आपन शरीर के तापमान के कंट्रोल करे खातिर रंग बदल सके ला। नामीबिया, दक्खिन अफिरका आ दक्खिनी अंगोला में पावल जाला।

बरखा पृथ्वी की जल-चक्र क एगो बहुत महत्व वाला घटना आ हिस्सा हवे काहें से की जमीन की ऊपर मीठा पानी क सबसे ढेर पुर्ती एही बरखे से होले। खेती खातिर बरखा क महत्व बहुत बा काहें से कि सिंचनी क ई प्राकृतिक साधन हवे जेवन प्रकृति हमनी के फिरी में दिहले बा। भारत जइसन देस में खेतीबारी में पैदावार बहुत ढेर मात्रा में बरखा पर निर्भर होला।

सती स्त्री लिंग शब्द ह एह शब्द के पुलिंग शब्द ह सत, जवन की हिंदी के ""सत्य"" शब्द के अपभ्रंश रूप ह भोजपुरी में ""सत्य"" के साँच कहल जाला। जइसे ""साँच के आंच ना होला""।